ಬೆಳ್ಳಿ ಪರದೆ ಮೇಲೆ 5 ಅಡಿ 7 ಅಂಗುಲ ಚಿತ್ರ ರೀರಿಲೀಸ್ ಕೂರೋನಾ ಆರ್ಭಟಕ್ಕೆ ಇಡೀ ಚಿತ್ರೋದ್ಯಮವೇ ತತ್ತರಿಸಿ ಹೋಗಿದೆ. ಇಂದಿಗೂ ಕೂಡ ಇದರಿಂದ ಮುಕ್ತಿ ಸಿಕ್ಕಿಲ್ಲ. ಆದರೂ. ಇದರ ಜೊತೆಗೆ ಬದುಕು ಸಾಧಿಸಬೇಕಾದ ಪರಿಸ್ಥಿತಿ ಎದುರಾಗಿದೆ. ಸದ್ಯ ಈ ವಾರ ದಿಂದ ಚಿತ್ರಮಂದಿರ ತೆರೆಯಲು ಕೇಂದ್ರ ಸರ್ಕಾರ ಕೆಲವು ಷರತ್ತು ಬದ್ಧ ನಿಯಮಾವಳಿ ಮೂಲಕ ಅವಕಾಶ ನೀಡಿದ್ದು , ಲಾಕ್ ಡೌನ್ ಸಮಯದಲ್ಲಿ ಬಿಡುಗಡೆ ಗೊಂಡ 5 ಅಡಿ 7 ಅಂಗುಲ ಮತ್ತೆ ಮರು ಬಿಡುಗಡೆ ಆಗುತ್ತಿದೆ. ವಿಭಿನ್ನ ಹಾಗೂ ರೋಚಕ ಕಥೆಯುಳ್ಳ , ಮೈ ಜುಮ್ಮೆನಿಸುವoತಹ ಚಿತ್ರ ನೋಡುವ ಸಿನಿಮಾ ಅಭಿಮಾನಿಗಳಿಗೆ ಈ ಚಿತ್ರ ಖಂಡಿತ ಇಷ್ಟವಾಗಲಿದೆ. ಪ್ರತಿ ಸನ್ನಿವೇಶಗಳಲ್ಲೂ ರೋಚಕತೆಯ ಅಂಶಗಳನ್ನು ಒಳಗೊಂಡಿದ್ದು , ಚಿತ್ರ ಪ್ರೇಕ್ಷಕರ ಮುಂದೆ ನಿರೀಕ್ಷಿಸದ ಘಟನೆ ಕೂಡ ನಡೆದು ಹೋಗುತ್ತೆ. ಅದರ ಹಿಂದೆ ಒಂದು ರಹಸ್ಯವಿರುತ್ತೆ. ಆ ರಹಸ್ಯ ಏನೆಂಬುದೇ ಚಿತ್ರದ ಇಡೀ ಚಿತ್ರದ ಮುಖ್ಯ ಎಳೆ. ಚೇಷ್ಟೇ , ಕುಚೇಷ್ಟೇ, ತಂತ್ರ , ಕುತಂತ್ರ , ಯುಕ್ತಿ ಅದರ ಸುತ್ತ ಬೆಸೆದಿರುವ ಈ ಕಥೆಯು ಮರ್ಡರ್ ಮಿಸ್ಟ್ರಿ ಅಂಶದ ಕೇಂದ್ರವಾಗಿದ್ದು , ಸಣ್ಣ ಸಣ್ಣ ಟ್ವಿಸ್ಟ್ಗಳ ಮೂಲಕ ನೋಡುಗರಲ್ಲಿ ಕುತೂಹಲ ಹೆಚುಸತ್ತದೆ. ಮೋಜು ಮಸ್ತಿಯಲ್ಲಿ ಸದಾ ಕಾಲ ಕಳೆಯುವ ಆರು ಜನ ಗೆಳೆಯರ ಬಳಗ. ಜಿಮ್ ನಲ್ಲಿ ವ್ಯಾಯಾಮ ಮಾಡುತ್ತಾ ಹುಡುಗರ ಆಟ, ಹುಡುಗಾಟ ಒಂದಾ ಎರಡಾ ಇದರ ನಡುವೆ ಪ್ರಾಂಕ್ ಬಕರ ಮಾಡುವ ಕೆಲಸ ನಡೆಯುತ್ತಿರುತ್ತೆ. ಇದರ ನಡುವೆ ಗೆಳೆಯನೊಬ್ಬನ ಮದುವೆ ತಯಾರಿ ನಡೆಯುತ್ತಿದೆ. ಕೇವಲ ಮೂರು ದಿನ ಇರುವ ಗೆಳೆಯನ ಮದುವೆ ವಿಚಾರದಿಂದ ಗೆಳೆಯರು ಪಾರ್ಟಿ ಕೊಡಲು ಕೇಳುತ್ತಾರೆ. ತನ್ನ ಮುದಿನ ತಾಯಿ ಹಾಗೂ ಪ್ರೀತಿಯ ಗೆಳತಿಯನ್ನು ಒಪ್ಪಿಸಿ ಗೆಳೆಯರೊಂದಿಗೆ ಪಾರ್ಟಿ ಮಾಡಲು ಹೊರಡುತ್ತಾರೆ. ಕುಡಿದ ಮತ್ತಿನಲ್ಲಿ ಮೋಜು, ಮಸ್ತಿ ಗೆಳೆಯನೊoದಿಗೆ ಬಕರ ಆಟವೇ ಇರಬೇಕು ಅಂದುಕೊಂಡರೆ, ಅಲ್ಲಿ ನಡೆಯೋದೇ ಬೇರೆ. ನಂತರ ಕುಡಿದ ಅಮಲಿನಲ್ಲೇ ಆ ಗೆಳೆಯರು ವ್ಯಾನ್ ಓಡಿಸಿಕೊಂಡು ಬರುವಾಗ ಅಪಘಾತ , ಇದೊಂದು ಕೇಸ್ ಪೊಲೀಸರಿಗೆ ದೊಡ್ಡ ತಲೆನೋವಾಗಿ ಪರಿಣಮಿಸುತ್ತದೆ. ಆಗಾಗ ಕಾಣುವ ಒಂದು ಕಾಗೆ ಕೂಡ ಚಿತ್ರದ ಓಟದಲ್ಲಿ ಏನೋ ಹೇಳಲು ಹೊರಟಂತೆ ಕಾಣುತ್ತದೆ. ಐವರು ಗೆಳೆಯರು ಹೊರಟ ಪಾರ್ಟಿಯಲ್ಲಿ ಏನಾಯಿತ್ತು ಎಂಬ ಯಕ್ಷ ಪ್ರಶ್ನೆ ಎಲ್ಲರನ್ನು ಕಾಡುತ್ತಿದೆ. ಹೀಗೆ ಒಂದರ ಹಿಂದೆ ಒಂದಂತೆ ಗೊಂದಲಗಳು ಸೃಷ್ಟಿ ಆಗುತ್ತಲೇ ಹೋಗುತ್ತದೆ. ಇಡೀ ಚಿತ್ರದ ಕ್ಲೈಮಾಕ್ಸ್ ಹಂತದವರೆಗೂ ನಿಜವಾಗಿಯೂ ನಡೆಯುತ್ತಿರುವುದು ಏನು ಎಂಬುದೇ ತಿಳಿಯುವುದಿಲ್ಲ. ನಿಜವಾಗಿ ನಡೆದಿದ್ದು ಏನು.. ಎಂಬ ಎಲ್ಲಾ ಪ್ರಶ್ನೆಗೆ ಉತ್ತರ ಸಿಗಬೇಕಾದರೆ ಒಮ್ಮೆ 5 ಅಡಿ 7 ಅಂಗುಲ ಚಿತ್ರವನ್ನು ನೀವು ಚಿತ್ರಮಂದಿರದಲ್ಲಿ ನೋಡಲೇಬೇಕು. ಈ ಚಿತ್ರದ ನಿರ್ದೇಶಕ ನಂದಳಿಕೆ ನಿತ್ಯಾನಂದ ಪ್ರಭು ತಮ್ಮ ಪ್ರಥಮ ಪ್ರಯತ್ನದಲ್ಲೇ ಒಂದು ವಿಭಿನ್ನ ಮರ್ಡರ್ ಮಿಸ್ಟ್ರಿ ಕತೆಯನ್ನು ಕುತೂಹಲಕಾರಿಯಾಗಿ ತೆರೆಯ ಮೇಲೆ ತೋರಿಸುವುದರಲ್ಲಿ ಯಶಸ್ವಿಯಾಗಿದ್ದಾರೆ. ನಿರ್ಮಾಣದ ಜೊತೆಗೆ ನಿರ್ದೇಶನದ ಜವಾಬ್ದಾರಿ ಅಚ್ಚುಕಟ್ಟಾಗಿ ನಿಭಾಯಿಸಿರುವುದು ಎದ್ದು ಕಾಣುತ್ತದೆ. ಇನ್ನು ಚಿತ್ರದಲ್ಲಿ ಅಭಿನಯಿಸಿರುವ ಬಹುತೇಕ ಯುವ ಪ್ರತಿಭೆಗಳು ತಮಗೆ ಸಿಕ್ಕ ಪಾತ್ರಕ್ಕೆ ಜೀವ ತುಂಬಿದ್ದಾರೆ. ಅದರಲ್ಲಿ ರಾಸಿಕುಮಾರ್ , ಭುವನ್, ಮಹೇಂದರ್ ಪ್ರಸಾದ್, ಚಕ್ರವರ್ತಿ ಸತ್ಯನಾಥ್, ಪವನ್, ಪ್ರಣವ ಮೂರ್ತಿ, ನರೇಂದ್ರ ಹಾಗೂ ನಾಯಕಿಯಾಗಿ ಅದಿತಿ ಕೂಡ ಎರಡು ಶೇಡ್ನಲ್ಲಿ ಗಮನ ಸೆಳೆಯುತ್ತಾರೆ. ನಾಯಕನ ತಾಯಿಯ ಪಾತ್ರದಲ್ಲಿ ಕಾಣಿಸಿಕೊಂಡಿರುವ ವೀಣಾ ಸುಂದರ್ ಕೂಡ ಉತ್ತಮವಾಗಿ ಪಾತ್ರ ನಿರ್ವಹಿಸಿದ್ದಾರೆ. ಹಾಗೆಯೇ ಇನ್ಸ್ಪೆಕ್ಟರ್ ಪಾತ್ರಧಾರಿ ಕೂಡ ಅಚ್ಚುಕಟ್ಟಾಗಿ ಪಾತ್ರ ನಿರ್ವಹಿಸಿದ್ದಾರೆ. ಇನ್ನು ರಘು ಠಾಣೆ ರವರ ಸಂಗೀತ, ಛಾಯಾಗ್ರಾಹಕ ರುದ್ರಮುನಿ ಬೆಳಗೆರೆ ಕೈಚಳಕ ಉತ್ತಮವಾಗಿದೆ. ಸಂಕಲನಕಾರ ಬಿ.ಎಸ್. ಕೆಂಪರಾಜ್ ಅವರ ಎಡಿಟಿಂಗ್ ಪ್ಯಾಟ್ರನ್ ಸೊಗಸಾಗಿದೆ. ಒಟ್ಟಾರೆ ಒಂದು ವಿಭಿನ್ನ ಪ್ರಯತ್ನದ ಫಲವಾಗಿ ಬಂದಿರುವ 5 ಅಡಿ 7 ಅಂಗುಲ ಚಿತ್ರವನ್ನು ಎಲ್ಲರೂ ಒಮ್ಮೆ ನೋಡಿ.